ระทึกคดี อนันต์ อัศวโภคิน
นางศศิธร พงศธร กรรมการผู้จัดการ บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK เปิดเผยว่า นายอนันต์ อัศวโภคิน ประธานกรรมการ ได้ลาออกจากการเป็นประธานกรรมการ และกรรมการ บริษัท แอล เอช ไฟแนนซ์เชียล กรุ๊ป จำกัด (มหาชน) และธนาคารแลนด์ แอนด์ เฮ้าส์ จำกัด (มหาชน) ตั้งแต่วันที่ 19 พ.ค. เนื่องจากกรมสอบสวนคดีพิเศษ (ดีเอสไอ) มีมติดำเนินคดีกับนายอนันต์ ฐานความผิดร่วมกันและสมคบกันฟอกเงินสหกรณ์เครดิตยูเนี่ยนคลองจั่น ที่ได้ออกหมายเรียกให้มารับทราบข้อกล่าวหา วันที่ 7 มิ.ย. ส่งผลถึงความเหมาะสมการดำรงตำแหน่งดังกล่าว หลังจากนั้น ธนาคารแห่งประเทศไทย (ธปท.) ได้ออกมาระบุว่า นายอนันต์ ขาดคุณสมบัติ และความเหมาะสมการดำรงตำแหน่งผู้บริหารระดับสูงสถาบันการเงิน เมื่อปรากฏชัดเจนว่าเป็นผู้ที่ถูกหน่วยงานอื่นของรัฐกล่าวโทษร้องทุกข์ หรือกำลังถูกดำเนินคดีในความผิดฐานฉ้อโกง ฯลฯ ซึ่ง ธปท.จะทำหนังสือแจ้งให้ธนาคารรับทราบถึงระเบียบของ ธปท.ต่อไป,นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย กล่าวว่า ตามหลักเกณฑ์ของสำนักงานคณะ กรรมการกำกับหลักทรัพย์และตลาดหลักทรัพย์ (ก.ล.ต.) เกี่ยวกับการดำรงคุณสมบัติในการเป็นผู้บริหารบริษัทจดทะเบียนจะขาดคุณสมบัติ เมื่อถูกศาลพิพากษามีคำสั่งถึงที่สุดของคดี และให้ยึดทรัพย์ตามกฎหมายฟอกเงิน แต่ขณะนี้เรื่องของนายอนันต์ อยู่ในขั้นตอนที่ดีเอสไอ คดีจึงยังไม่สิ้นสุดยังไม่มีคำตัดสินออกมา ตลาดหลักทรัพย์ฯจึงได้ส่งหนังสือไปยังกลุ่มแลนด์แอนด์ เฮ้าส์ให้ชี้แจงข้อมูลทันทีหากมีความคืบหน้า ส่วนกรณีที่นายอนันต์ได้รับรางวัล Best CEO Of The Year ปี 2547 จะมีการทบทวนหรือไม่ นางเกศรากล่าวว่า การมอบรางวัลเป็นการพิจารณาผลงานในรอบปีเท่านั้น.
นางศศิธร พงศธร กรรมการผู้จัดการ บริษัท แอล เอช ไฟแนนซ์เชียล กรุ๊ป จำกัด (มหาชน) หรือ LHBANK เปิดเผยว่า นายอนันต์ อัศวโภคิน ประธานกรรมการ ได้ลาออกจากการเป็นประธานกรรมการ และกรรมการ บริษัท แอล เอช ไฟแนนซ์เชียล กรุ๊ปจำกัด(มหาชน)
อนันต์ อัศวโภคิน,แอล เอช ไฟแนนซ์เชียล,อัศวโภคิน,สหกรณ์เครดิตยูเนี่ยนคลองจั่น,ฟอกเงิน